انه الشريت عيني بدرب طاريك
مثل ام وجهال مضيعه العيون
بعدها اضلال روحك شابگه الگاع
وطبع ضلك خياله بسد الجفون
مطر سويت دمعي بغيم صفنات
ارماح عيوني ضلت من يمطرون
انه افكاري زلازل تهدم الحيل
اهز بيها الشماته البيك يحجون
لعد فگدك شربت البال عطشان
لحد ما فاض ذكرك بين الضنون
اعمه الشوف كلبي وليلي عثرات
يكسر خاطر الله البيك مجنون
تعال وشيل گلبي الشالك اسنين
گبل تذكر يشيلك فوگ المتون
تعال وصيح اريدك بين شمات
كلو ضلعي البنيته بحد السنون
فرحتي وياك ورد وگابل الناس
يطش روحه الورد لو بي يمرون
ونتحاضن حضن للعاشگ اهلال
اهلال الحضن وادم بي يعيدون